2วันที่ผ่านท้องผุแล้วเบ่งขี้อย่างแรงแล้วขี้ออกมามีเลือดสดติดมาด้วยคะหลังจากเวลาขี้ปุ้ปมีเลือดสดออกมาด้วยเปนเพราะอะไรเปนมา3วันแล้วคะะ
สวัสดีค่ะ หากมีประวัติของการมีท้องผูก และได้เบ่งถ่ายอย่างแรง แล้วมีเลือดออก น่าจะเกิดจาก1. ริดสีดวงทวารชนิดภายใน เกิดจากการโป่งพองของหลอดเลือดดำที่ทวารหนัก เมื่อออกแรงเบ่ง หรืออุจจาระที่แข็งไปครูดกับหลอดเลือด หลอดเลือดก็จะแตกออกทำให้มีเลือดออก โดยจะเป็นเลือดสีแดงสดหยดออกมาพร้อมกับอุจจาระหรือหลังถ่ายอุจจาระ บางรายเลือดอาจมีปริมาณมากได้ แต่จะไม่ได้ทำให้เจ็บหรือปวดรูทวาร2. แผลปริขอบทวารหนัก เกิดจากการที่มีก้อนอุจจาระเป็นก้อนใหญ่ หรือแข็งจากการมีท้องผูก และการออกแรงเบ่งมาก ก้อนอุจจาระก็จะไปครูดกับเยื่อบุของทวารหนัก ทำให้เกิดเป็นแผล และทำให้มีเลือดสีแดงสดติดออกมากับก้อนอุจจาระ มักมีอาการปวดหรือเจ็บรูทวารหนักร่วมด้วยในเบื้องต้น ควรรักษาอาการท้องผูกให้หาย และทำให้อุจจาระนิ่ม โดยการดื่มน้ำเปล่ามากๆ เน้นทานผักและผลไม้สด ลดการทานเนื้อสัตว์ เป็นต้น และไม่ควรเบ่งถ่ายอุจจาระ ไม่นั่งถ่ายอุจจาระนาน เป็นต้น หากยังไม่ถ่ายอุจจาระนานเกิน 3 วัน ก็ควรทานยาระบายช่วย เช่น ยาดัลโคแลค (Dulcolax) ยาบิซาโคดิล (Bisacodyl) ยาเซนโนไซด์ (Sennosides) ยาแมกนิเซียม ไฮดรอกไซด์ (Magnesium Hydroxide) ยาแลคตูโลส (Lactulose) เป็นต้นแต่หากยังคงไม่ถ่ายอุจจาระ หรือมีเลือดออกปริมาณมาก หรือมีเจ็บ ปวดรูทวารมากร่วมด้วย ก็ควรไปพบแพทย์เพื่อรักษาค่ะ